Faʻa Peretania

O le faʻaperetania po o le faʻigilisi (English) o se gagana Faa-Indo-Europa lea na amataina i Egelani, ae na iu lava ina salalau atu i isi atunuu i le lalolagi. I le taimi nei, o le gagana lona lua e sili ona tautalagia (pe a uma le  Faʻasaina) i le lalolagi ma ua manatu i ai o se gagana lautele. ʻUa salalau lenei gagana i le lalolagi atoa. ʻO lenei foʻi gagana, ʻua ʻavea ma gagana lona lua a le tele o tagata ʻo le vasa Pasefika, e pei ʻo Samoa. E iai le manatu, ʻo le gagana faʻaperetania, ʻua matuā talitonu i ai le tele o tagata Samoa e faʻapea ʻo le gagana e maua ai le atamai ma le poto. ʻE talitonu foʻi nisi o i latou, ʻe lē aoga la latou gagana. E lē saʻo lea tāofi, ʻauā e ʻavatu le gagana faʻaperetania i Samoa, ʻua leva ona atamamai ma popoto tagata Samoa e fai lo latou soifua ma lo latou lalolagi. ʻUa leva foʻi ona faʻavasega lelei mea ʻuma o lona lalolagi i lana lava gagana. Faʻataʻitaʻiga, ʻa tatou manatu i le maopoopo o le faʻamatai ma le faʻasamoa, e leʻi fafauina i se gagana ʻese; e leʻi fafauina i le gagana faʻaperetania - e leai. Na fafau lava ma lona mausali i le gagana Samoa mai lava i le ʻamataga o le lalolagi o tagata Samoa. ʻO le mea lea, ʻaua le faʻatamala i le gagana Samoa, ʻaua ʻo le meaalofa a le Atua mo tagata Samoa.

Category:Gagana